procesaur/Wiki.mk huggingface dataset:
Ден на украинската марама

Ден на укаинската марама (|День української хустки) — неофицијален годишен празник кој се слави на 7 декември со цел да се обединат жените од различни професии, возрасти и националности за да се зачуваат украинските традиции. Празникот започна во Украина во 2019 година.
Во рамки на прославата се одржуваат флеш мобови „Фото/видео со марама“, се организираат мастер-класови и обука за правилно плетење марами за девојки и жени.
Во 2020 година, флеш моб посветен на Ден на украинската марама (7 декември) започна во Виница постави нов национален рекорд — „Меѓународен флеш моб во текот на денот. Најголем број жени со украински марами“.
1 Галерија
Ложа (Копер)

Палата Ложа (словенечки: Palača Loža; |palazzo della Loggia) ― венецијанска готска палата во Копер, пристаништен град во југозападна Словенија. Таа е единствената зачувана општинска зграда во готски стил во Словенија.
1 Историја
Најраниот дел од постоечката зграда датира од 1462 година, кога започнале градежните работи за замена на претходната ложа што стоела на истата положба на северната страна на главниот плоштад во Копер, спроти Преториската палата.
По избувнувањето на чума во Копер во 1553-1555 година, фасадата на ложата била украсена со грбови, а теракотната статуа на Богородица и Младенец била подигната во нишата над левиот аголен столб.
Понатамошната работа била извршена во 1698 година, кога бил додаден втор кат и фасадата била продолжена со два дополнителни свода земени од западната страна на палатата.
Во ложата моментално има кафуле на приземје. На вториот кат е сместена уметничка галерија управувана од Крајбрежните галерии Пиран.
Спутум

Спутум (или експекторат, колоквијално наречен и како шлајм) претставува секретот (слузта) на слузницата на респираторниот помешана со клетки која се исфрла од белите дробови со искашлување.
Клетките во спутумот, можат со помош на цитолошко испитување да диференцираат (разликуваат) во бели крвни зрнца, епителни клетки, а во случај на бронхијален карцином и како малигни клетки. Покрај тоа, спутумот може да содржи и плунка, остатоци од храна, прашина, честички од чад, патогени, гној и крв.
Спутумот може да се користи за откривање и испитување на болести, особено бронхијални и белодробни заболувања, како што се пневмонија, акутен бронхитис или егзацербација (влошување) на хроничен бронхитис или за дијагностицирање на туберкулоза и тумори на долниот респираторен тракт.
1 Земање примерок за испитувања на спутумот
Собирањето на утринскиот спутум од пациентот е помалку стресно за него, но лесно може да доведе до контаминација со бактерии од назофаринксот.
2 Дијагноза
Бојата на спутумот дава индиции за можните причини:
* Жолто-зелена (''гноен спутум'' ): може да се работи за гнојна, акутна бактериска инфекција.
* Бело: повеќе во насока на вирална инфекција.
* Бело-пенливо: индикација за пулмонална конгестија до степен на едем.
* сивкасто: Бактериска инфекција во процесот на заздравување, често поврзана со пневмонија.
* кафеава: најверојатно стара крв, може да биде безопасно.
Овие изјави не треба да се пренагласуваат. На пример, во една студија со пациенти кои страдаат од акутен бронхитис, беше откриено дека во само 22 од 136 случаи на жолт или зелен спутум можат да се детектираат бактериски патогени. При силна кашлица со текот на времето се оштетува бронхијалната слузница и нормално е да има неколку мали „линии“ крв во спутумот.
3 Наводи
Пентен

Пентени (или пентилени) — алкени со хемиска формула . Секој од нив содржи една двојна врска во молекулската структура. Во оваа класа има шест различни соединенија, кои меѓусебно се разлкуваат по тоа дали јаглеродните атоми се имаат линеарна или разградена градба, и дали двојната врска има ''цис'' или ''транс'' облик.
1 Праволанчени изомери
1-пентенот е алфа-олефин и најчесто се добива како нуспроизвод на каталитичко или топлинско крекирање на нафтата, или во производството на етилен и пропилен по пат на топлинско крекирање на јаглеводородните делови.
Единствениот комерцијален производител на 1-пентен е „Сасол“, каде тој се одвојува од суровата нафта користејќи го Фишер-Тропаховиот процес.
2-пентенот има два геометриски изомера: ''цис''-2-пентен и ''транс''-2-пентен. ''Цис''-2-пентенот се користи во олефинската метатеза.
2 Разгранети изомери
Разгранети изомери се 2-метилбут-1-енот, 3-метилбут-1-енот (изопентен) и 2-метилбут-2-енот (изоамилен).
Изоамиленот е еден од трите главни нуспроизводи на длабоко катализичко крекирање (DCC), што е многу слично на потфатот [течно каталитичко крекирање (FCC). DCC користи дизел-гориво (VGO) како суровина за производство на претежно пропилен, изобутилен и изоамилен. Зголемената побарувачка на полипропилен го поттикнала растот на DCC, кој работи многу слично на FCC. Изобутиленските и изоамиленските суровини се неопходни за производство на прилично спорните бензинови примеси метил ''терт''-бутил етер и ''терт''-амил метил етер.
3 Производство на горива
Пропиленот, изобутенот и амилените се суровини во алкилациски единици на рафинериите. Користејќи изобутан се создаваат смеси со голема разгранетост за добро согорување. Амилените се ценети како претходници на горивата, особено воздухопловните горива со релативно ниска испарливост, што се бара од разни уредби.
Црвена линија (Монтреалско метро)

Црвена линија (англиски: Red Line; |Ligne rouge), позната и како Линија 3 (англиски: Line 3; |Ligne 3), ― поранешна предложена линија на Монтреалското метро, која никогаш не ја поминала својата фаза на планирање. Линијата требала да има 15 станици и да завршува во Картиервил (западно) од Бордо-Картиервил, користејќи ги патеките на Канадската национална железница и Монрујалскиот Тунел под Мон Рујал. Линијата била откажана затоа што:
* Возовите би морале да користат челични тркала наместо гуми како останатите вагони метро, бидејќи дел (или поголемиот дел) од линијата требала да оди надвор.
* Експо 67 ја направил Жолтата линија поважна.
Линијата сè уште била планирана за изградба како линија „регионално метро“ на почетокот на 1980-тите, намалена на вкупно 9 станици.
Пругите биле користени од патничката железничка линија „Ду Монтањ“ помеѓу 1995 и 2020 година и ќе го образуваат средишниот дел на планираната Метрополитенска брза мрежа (Réseau express metropolitain.
1 Список на планирани станици од 1982 година
За линијата биле планирани следните станици:* Главна железничка станица
* Винсент Д'Инди
* Мон Ројал
* Кот Верту
* Буа-Франк
* А-Ма-Бај
* Роксборо
* Лавал
* Ду Монтањ
2 Поврзано
* Линија 6 (Монтреалско метро)
* Бела линија (Монтреалско метро)
Метро станица Г.М. Димитров

Метро станица „Г.М. Димитров“ (|Метростанция "Г. М. Димитров") ― станица на Софиското метро во Бугарија. Била отворена на 8 мај 2009 година.
1 Разменувачница со друг јавен превоз
* Градски автобуски превоз: 88, 280, 294, 413
* Приградски автобуски превоз: 67, 69, 70, 123
2 Галерија
Цефтазидим

Цефтазидим е цефалоспорин од трета генерација. Има висока активност против повеќето грам-негативни бактерии, вклучително и ''Pseudomonas aeruginosa''.
1 Спектар на дејство
Слично на цефотаксим, цефалоспорин од 3. генерација, цефтазидимот има широк спектар на активност против грам-негативни бактерии, но за разлика од цефотаксимот, дополнително и против ''Pseudomonas aeruginosa'' и предизвикувачкиот агенс на ретката тропска болест мелиоидоза, ''Burkholderia pseudomallei''. Во грам-позитивниот опсег, цефтазидимот има послаб ефект од цефотаксим, на пример само умерено десјтво противстрептококите и слабо дејство на стафилококите. Тој е неефикасен против МРСА и бактерии кои произведуваат бета-лактамази со проширен спектар (англиски: extended spectrum beta lactamases, ESBL).
Комбинацијата со инхибиторот на β-лактамаза авибактам може да го прошири спектарот на дејство врз отпорни бактерии со блокирање на β-лактамазата произведена од овие бактерии. Во овој случај, за комбинацијата цефтазидим/авибактам се работи за резервен антибиотик.
2 Индикации
Цефтазидим треба да се користи првенствено за третман на сомнителни или докажани инфекции со ''Pseudomonas aeruginosa.'' Следниве инфекции се одобрени доколку се тешки и предизвикани од патогени чувствителни на цефтазидим: инфекции на респираторниот тракт, инфекции на уринарниот тракт, инфекции на кожата и меките ткива, инфекции на гениталиите, абдоменот, коските и зглобовите и како резултат на хемодијализа или перитонеална дијализа.
3 Администрација на лекот
Цефтазидим обично се администрира парентерално како интравенска инфузија. Исто така е одобрен за интрамускулна и интравенска инјекција.
4 Фармакокинетика
Цефтазидим практично не се апсорбира по орална администрација. По парентерална администрација, тој има биолошки полуживот од приближно 2 часа. Во серумот околу 10 % од цефтазидимот е врзан за белковините, во повеќето ткива достигнува концентрации кои се над типичните минимални инхибиторни концентрации (МИК) на чувствителни патогени. Елиминацијата е речиси целосно преку гломеруларна филтрација преку бубрезите, затоа дозата мора да се прилагоди при ренална инсуфициенција. Метаболизмот во црниот дроб не се одвива.
5 Несакани дејства
Алергиските реакции се многу поретки отколку кај пеницилините. Промени во крвната слика, како што се тромбоцитопенија, леукопенија или еозинофилија, исто така, се случуваат прилично ретко. Други несакани дејства можат да се јават, меѓу другото, како резултат на оштетување на физиолошката бактериска флора, на пр. кандида инфекции во пределот на вагината и устата како и дијареа.
6 Трговски имиња
Biotum, Cefaz, Ceftazidime Kabi
7 Наводи
Списоци на окрузи во САД

Ова се списоци на окрузи во САД според сојузна држава.
*Ајдахо
*Ајова
*Алабама
*Алјаска
*Аризона
*Арканзас
*Вајоминг
*Вашингтон
*Вермонт
*Вирџинија
*Висконсин
*Делавер
*Западна Вирџинија
*Илиноис
*Индијана
*Јужна Дакота
*Јужна Каролина
*Јута
*Калифорнија
*Канзас
*Кентаки
*Колорадо
*Конектикат
*Лујзијана
*Масачусетс
*Мејн
*Мериленд
*Минесота
*Мисисипи
*Мисури
*Мичиген
*Монтана
*Небраска
*Невада
*Ново Мексико
*Њу Хемпшир
*Њу Џерси
*Њујорк
*Оклахома
*Округ Колумбија
*Орегон
*Охајо
*Пенсилванија
*Род Ајленд
*Северна Дакота
*Северна Каролина
*Тексас
*Тенеси
*Флорида
*Хаваи
*Џорџија
Шпанско решение

Во железничкиот и брзиот превозен речник, Шпанско решение е распоред на станицата со две железнички платформи, по една на секоја страна од пругата, што овозможува посебни платформи за качување и спуштање.
„Шпанското решение“ се користи во неколку станици во Мадридското метро (на пр. станица „Авенија Америка“) и Барселонското метро (на пр. станица „Св. Андреј“).
1 Опис
Овој распоред на платформата овозможува раздвојување на патничките текови со користење на една платформа само за качување, а другата само за слетување. Посебното означување на платформите за качување и спуштање се покажа како ефективно за намалување на времето на престој на станиците со голем број патници.
Шпанското решение најчесто е применувано на високофреквентни подземни метро станици. Станиците понекогаш се доградуваат за да вклучат распоред на шпански решенија за проширување на капацитетот на постоечките станици кога нема простор за проширување на постоечката платформа, проблем што може да се појави во конфигурациите на островската платформа.
За да се поттикнат патниците да излезат на правилната платформа, возовите што пристигнуваат обично прво ги отвораат вратите свртени кон платформата за спуштање на патниците, а потоа ги отвораат вратите за патниците кои се качуваат по мало задоцнување.
2 Примери
Пример за шпанското решение е станицата „Карлсплац (Штахус)“ на Минхенскиот С-пат, која има островски платформи за качување и странични платформи за спуштање.
3 Галерија
4 Поврзано
* Вкрстена платформска разменувачница
* Разменувачка станица
Насликана пчеларничка даска

Насликан пчелен сандак, или насликана пчеларничка даска, (словенечки: Panjska končnica) ― името што се користи за насликана даска поставена на влезот на пчеларниот сандак.
Овој вид на народна уметност, вообичаено за Словенија, потекнува од Горењска и словенечка Корушка, а оттаму се проширила на целата територија на денешна Словенија. Најстарите насликани даски датираат од средината на 18 век, а сликањето на мотиви на кошниците во голема мера завршило по завршувањето на Првата светска војна. Сликите насликани од едноставни и претежно самоуки сликари имаат претежно фигурални мотиви, а познати се повеќе од 600 различни мотиви, од кои околу половина се религиозни. За околу 150 години, биле создадени повеќе од 50.000 доградби на кошници, кои пчеларите ги вметнувале на нивните сандаци за да ги одвојат нивните сандаци едни од други и од други сандаци. Често се користеле свети мотиви, кои истовремено требало да ги заштитат пчелите.
Во словенечката алпска област, употребата на насликани даски на сандаците била најраспространета во втората половина на 19 век. За време на „златното доба“ на сликањето даски, помеѓу 1820 и 1880 година, на веќе споменатите религиозни слики биле додавани секуларни мотиви со вистинити или измислесни пораки. Во тоа време на насликаните даски на сандаците се појавуваат и историски и воени настани и ехо на разни настани од тоа време. Има и сцени од селското секојдневие и прослави, прикази на животни и народни занаети, како и разни историски сцени. Истовремено, се појавуваат и мотиви кои привлекуваат внимание на човечката глупост и мотиви кои разиграно ги исмеваат и мажите и жените.
Денес, завршетоците на кошниците имаат само симболично значење, а умножувањата на најпознатите мотиви се популарен подарок и туристички сувенир во Словенија. Насликаните даски претставуваат вистинско етнографско богатство на Словенија.
Од 2018 година, „насликаните пчеларнички даски“ се запишани во Регистарот на нематеријално културно наследство во отсекот постановка и претставување и подотсекот уметнички изрази.
1 Најпознати мотиви
* Ѓаволот и го сече јазикот на бабата
* Мажот се враќа пијан од кафеана
* Мелничарот и неговата сопруга
* Собирање на ројот
* Празнување
* Воденица на баба (го илустрира ѓаволот, кој носи стара и грда баба во воденицата, но вади млада и убава)
* Лисица бричи ловец
* Погребот на ловецот
* Тужба на земјоделец (илустрира двајца земјоделсци кои се караат за крава, а адвокатот ја молзе)
* Сопруга го извлекува сопругот од анот
* Маж кој ја носи сопругата на крст
Смарагдна плоча

Смарагдна плоча (на латински: ''Tabula Smaragdina'') — таен херметистички текст што му е припишан на Хермес Трисмегист. Високо бил ценет и користен како од исламските така и од европските алхемичари како основа за нивната уметност. Иако е припишан на легендарниот хеленистички полубог Хермес Трисмегист, текстот од ''Смарагдната плоча'' прв пат се појавува како таков во низа раносредновековни арапски извори, најстариот од нив датира во доцниот осми или раниот деветти век. Потоа, во дванаесеттиот и тринаесеттиот век, неколку пати е преведен на латински јазик. Постојат бројни толкувања и коментари врз оригиналниот текст, кои се појавиле низ вековите во кои што популарноста на плочата не престанала да се шири.
Стара џамија (Чајле)

Стара џамија (Чајле) — една од трите џамии во селото Чајле, во Општина Гостивар, Македонија.
1 Местоположба
Џамијата се наоѓа во Старо Чајле, што претставува старото село на Чајле, сместено на десниот брег на реката Вардар.
2 Галерија
3 Поврзано
* Гостиварско муфтиство
* Чајле
Извор во селото Желобок

Извор Желобок (|Izvorul Jeloboc) е природен споменик од хидролошки тип во Орхејски реон во Молдавија. Изворот се наоѓа на 1 км североисточно од селото Желобок. Зафаќа површина од 10 ха, или 10,51 ха според некои неодамнешни проценки. Со објектот управува градоначалникот на комуната Пијатра.
Жан Ешноз

Жан Ешноз (француски: ''Jean Echenoz'', 26 декември 1947) — француски писател.
1 Животопис
Ешноз е познат како скромен човек кој не сака да зборува за себе. На пример, кога во 1989 година го замолиле да ја опише својата биографија, тој испратил текст со следнава содржина: „Жан Ешноз, роден на 4 август 1946 година во Валансијан. Студирал органска хемија во Лил, а контрабас во Мец. Доста добар пливач.“ Меѓутоа, тој е роден една година подоцна, и тоа во Воклиз, во Оранж. Добар дел од детството поминал во психијатриската клиника во која работел татко му. Студирал социологија и градежништво.
2 Творештво
Опишувајќи го своето творештво, Ешноз изјавил дека „пишува географски романи, како што другите пишуваат историски романи“. Според Пјер Лепап од весникот „Монд“, во сите свои дела Ешноз се претставува како картограф на своето време, на неговите земјотреси, катастрофи, имагинарни предмети, сништа, и на неговото долго одлизгување вон границите на реалното. Првиот роман, „Гриничкиот меридијан“, го објавил во 1969 година, во 1983 година ја освоил наградата „Медисис“ за романот „Чироки“, а за романот „Заминувам“ во 1999 година го добил најпрестижното француска книжевно признание, Гонкуровата награда.
Човекот наречен Тринита

„Човекот наречен Тринита“ (италијански: ''Lo chiamavano Trinità...'') – филм на режисерот Енцо Барбони (Enzo Barboni) од 1970 година. Барбони е автор и на сценариото, заедно со Џин Луото (Gene Luotto). Главните улоги ги играат: Теренс Хил (Terence Hill), Бад Спенсер (Bud Spencer) и Стивен Закаријас (Steffen Zacharias).
1 Синопсис
Еден необичен, малку мрзлив револвераш (го игра Хил) и неговиот крупен брат (го игра Спенсер), кој е крадец на коњи, ја бранат една мормонска населба од еден мексикански разбојник и неговите послушници, кои сакаат да им ја одземат земјата...
Тропчаништа

Тропчаништа (|Trepçanisht) — поранешно село во денешната општина Булчица на Дебарската област, источна Албанија. Денес е маало на селото Радоешта и населено со Македонци-муслимани.
1 Географија
Селото се наоѓало во македонската област Голо Брдо, западно од Македонија. Со време станало јужно маало с. Радоешта, на неколку километри западно од границата со Македонија.
2 Историја
Во 1940 г. Миленко Филиповиќ напишал дека ''Требчаниште'' е мало „српско“ (т.е. македонско) село, маало на Радоешта. Порано било со мешана вероисповед, но во времето на Филиповиќ селето веќе немало ниедна христијанска куќа. Христијаните се иселиле уште во турско време.
3 Поврзано
* Радоешта
* Голо Брдо
На Камен

На Камен или Камен (|Të guri) — поранешно село во денешната општина Булчица на Дебарската област, источна Албанија.
1 Географија
Селото се наоѓало во македонската област Голо Брдо, меѓу селата Големо Острени и Мало Острени. Било сместено во клисурата јужно од патот.
2 Историја
На крајот од XIX век населението говорело македонски јазик. По Првата балканска војна во 1912 г. На Камен влегол во состав на Албанија.
До 2015 г. подрачјето било во состав на тогашната Општина Острени.
3 Поврзано
* Голо Брдо
Светото семејство на Франсоа I

''Светото семејство'' ― слика од 1518 година на Светото семејство (Исус, Богородица и Јосиф), Света Елисавета, доенчето Јован Крстител и два ангели. Таа е потпишана од Рафаело Санти, но најголемиот дел од работата им бил доделен на неговите помошници во работилницата. Била нарачана од папата Лав X како подарок на Клод, сопругата на Франсоа I, па оттука и нејзиното име. Сега се наоѓа во Лувр.
1 Поврзано
* Список на слики од Рафаело Санти
Расправа за светата тајна

''Расправа за светата тајна'' (|La disputa del sacramento), или ''Расправа'' — слика на италијанскиот ренесансен уметник Рафаел. Била насликана помеѓу 1509 и 1510 година како прв дел од нарачката на Рафаел да ги украси со фрески просториите кои сега се познати како Рафаелови одаи, во Апостолскиот дворец во Ватикан. Во тоа време, оваа просторија била позната како Stanza della Segnatura и била приватна папска библиотека каде што се состанувал врховниот папски трибунал.
1 Опис
На сликата, Рафаел создал сцена која се протега и на небото и на земјата. Горе, Христос е опкружен со ореол, опкружен со Пресвета Богородица и Јован Крстител десно и лево (аранжман познат како дејзис). Други разни библиски лица како што се Петар (многу лево, држи клучеви), Адам ( многу лево, разголени гради), Јован Евангелист (лево, пишува), крал Давид (лево, држи лира), Свети Лоренс (лево, облечен во виолетово), Јуда Макавеј (десно, облечен во златен оклоп), Стефан (десно, облечен во зелено), Мојсеј (десно, ги држи Десетте заповеди), Јаков Постариот (десно, облечен во бело), Авраам (десно, држи нож ), а Павле (десно, држи книга и меч) се на страните. Господ Отецот седи над сите нив во златната светлина на небото и обожуван од ангелите, благословува со десната рака и ја држи Земјата во левата. Под Христовите стапала е Светиот Дух во типичен облик на гулаб, на чии страни се книгите од четирите евангелија што ги држат отворени пути.
Подолу, на олтарот седи чудовиштето. На работ на олтарот пишува: „''Јулиј II Понт.''''Макс.''" Олтарот е опкружен со историски теолози кои расправаат за транссупстанцијација (Христово присуство во евхаристијата). Меѓу нив се првичните четворица доктори на црквата (идентификувани со нивните имиња впишани во нивните ореоли), со папата Григориј I и Јероним седнати лево од олтарот и Августин и Амвросиј десно, заедно со папата Јулиј II, папата Сикст IV, Савонарола и Данте Алигиери. Папата Сикст IV е папата облечен во златно на дното на сликата. Директно зад Сикст е Данте, облечен во црвено и носи лаворов венец (симбол на неговата големина како поет). Петти од десно, стои Свети Тома Аквински. Ќелавата фигура која чита книга во левиот агол е менторот на Рафаел и ренесансен архитект Браманте, а брадестата фигура на десната страна облечена во портокалова и сина облека е Аристотел. Монахот на крајната лева страна е Фра Анџелико. Во позадина лево се гради црква, претставник на Католичката црква.
Портрет на маж (Рафаело)

''Портрет на маж'' ― рано дело на италијанскиот ренесансен сликар Рафаело Санти, извршено ок''.'' 1500–1504 година. Претходно била припишувана на Ханс Холбајн и Перуџино. Таа е сместена во Боргеската галерија, во Рим.
1 Поврзано
* Список на слики од Рафаело Санти
Парнас (Рафаел)

''Парнас'' (|Il Parnaso, што се однесува на планината Парнас) — фреска на италијанскиот уметник од високата ренесанса, Рафаел, во Рафаеловите одаи („''Stanze di Raffaello''“), во Апостолскиот дворец во Ватикан, насликана по нарачка на папата Јулиј II. Веројатно тоа бил вториот ѕид од ''Stanza della Segnatura'' што бил насликан помеѓу 1509 и 1511 година, по ''Расправа'' и пред ''Атинската школа'', кои зафаќаат други ѕидови од просторијата.
1 Преглед
Целата соба ги прикажува четирите области на човековото знаење: филозофија, религија, поезија и право, а ''Парнас'' ја претставува поезијата. Фреската ја прикажува митолошката планина Парнас каде што живее Аполон; тој е во средиштето и свири на инструмент (современа лира да брачио наместо класична лира), опкружен со девет музи, девет поети од антиката и девет современи поети. Аполон, заедно со Калиопа, музата на епската поезија, ги вдахновува поетите.
Рафаел го користел лицето на Лаокон од класичната скулптура ''Лаокон и неговите синови'', ископана во 1506 година, а исто така и во Ватикан за неговиот Хомер (во темно сина облека лево од средиштето), изразувајќи слепило наместо болка. За две од женските фигури на фреската е кажано дека се реминесценција наЕвтерпа и Сафо од Микеланџеловата ''Создавањето на Адам''. Сафо е единствената поетеса прикажана, веројатно идентификувана за да не се меша со муза; таа е доцен додаток кој не се појавува во гравурата на Маркантонио Раимонди што претставува цртеж на фреската.
Прозорецот под фреската ''Парнас'' прикажува поглед на Монс Ватикан, за кое се верува дека му е посветено на Аполон. Хуманистите, како што се Бјондо, Вегио и Албертини, се однесуваат на античкиот бог на сонцето на Ватикан.
2 Галерија
3 Поврзано
* Список на слики од Рафаел
* Фриз од Парнасус
Ослободување на Свети Петар

''Ослободување на Свети Петар'' ― фрескописна слика на италијанскиот високоренесансен уметник Рафаело Санти. Била насликана во 1514 година како дел од налогот на Рафаело да ги украси со фрески просториите кои сега се познати како Рафаелови одаи (италијански: ''Stanze di Raffaello''), во Апостолскиот дворец во Ватикан. Се наоѓа во Хелиодоровата одаја (''Stanza di Eliodoro''), која е именувана по ''Протерувањето на Хелиодор од храмот''. Сликата покажува како Свети Петар бил ослободен од затворот на Ирод од ангел, како што е опишано во Дела 12. Тоа е технички надвратник.
Фреската прикажува три сцени во симетрична рамнотежа образувана од преправена архитектура и скали. Во средината, ангелот го буди Петар, а од десната страна го води покрај заспаните стражари. На левата страна еден чувар очигледно ја забележал светлината створена од ангелот и го буди другарот, покажувајќи кон чудесно осветлената ќелија. Ова додава драма на спокојниот излез на Петар од десната страна.
1 Галерија
2 Поврзано
* Список на слики од Рафаело Санти
3 Наводи
Елексакафтор/тезакафтор/ивакафтор

Елексакафтор/тезакафтор/ивакафтор, со заштитено име Трикафта (САД) и Кафтрио (ЕУ), е фиксно-дозна комбинација на лекови кои се користат во третманот на цистична фиброза. Елексакафтор/тезакафтор/ивакафтор претставува комбинација на ивакафтор, кој врши отворање на хлоридните канали, и елексакафтор и тезакафтор, CFTR модулатори.
Во САД е одобрен за употреба кај лица над шест години со цистична фиброза кои имаат F508del мутација на CFTR генот. Одобрен е и за употреба во Канада, Европската Унија и Австралија. Годишен третман со лекот во САД чини .
Портрет на млада жена (Рафаело, Стразбур)

''Портрет на млада жена'' ― слика со масло на табла од околу 1518-1519 година од Рафаело и Џулио Романо, сега во Музејот на ликовни уметности во Стразбур, за што го купил Вилхелм фон Боде, кој го купил во Лондон во 1890 година. Претходно била забележана во Лондон во Актоновата збирка. Нејзиниот инвентарен број е 175.
1 Авторство
Традиционално му се припишува на Рафаеловата школа, отстранувањето на пребојувањето од 19-тиот век и испитувањето со рендген покажале дека раката, ракавите и облеката биле подоцнежни додатоци. Најшироко прифатената хипотеза е дека Џулио Романо ги насликал главата, вратот и телото по дизајн на Рафаело, и дека Рафаело потоа ги додал раката и ракавите и го покрил деколтето на младата жена. Идентитетот на седителот останува непознат; иако постои типолошка сличност, таа не е истата личност како „''Ла Форнарина''“: нејзиниот нос, на пример, има поинаков облик.
2 Поврзано
* Список на слики од Рафаело Санти
Лаворов венец

Лаворов венец или ловоров венец — триумфален венец направен од лаворови лисја, кој им се доделувал на победниците во античко време. Го носеле олимписките победници, царевите, поетите и научници. Се состои од круг од лаворови гранчиња. Лаворот е симбол на победата, вечноста и бесмртноста. Римските цареви околу главите имале лаворов венец направен од златни ливчиња.
Во Стара Грција, наместо златни, сребрени и бронзени медали, на победниците на Олимписките игри, им се доделувале лаворови венци. Лаворовиот венец ја претставувал најголемата слава за грчките души. Иако лаворовиот венец немал материјална вредност, тој имал многу посебно значење за спортистите. Кога ќе дојделе во некој град, ги примале со голема почит и правеле кипови во нивна чест. Во грчката митологија, тој бил симбол на грчкиот бог Аполон. Во Стара Атина, лаворовиот венец бил заменет со венец од маслинови гранки, бидејќи маслиновото дрво било симбол на градот.
Лаворовиот венец и лаворот станале симболи на победата, особено на Олимписките игри. Така, на Олимписките игри во Грција во 2004 година, победниците добиле и лаворови венци.
Понекогаш се правеле венци и од слични растенија, како што се лавор и Ruscus hypoglossum.
Лаворов венец им се доделувал и на научници и поети во некои средини како што била ренесансната Италија. На пример, италијанскиот поет Данте Алигиери може да се види на слики со лаворов венец околу главата. Поимот „лауреат“ доаѓа од лаворов венец. Во некои земји, дипломците при добивањето на дипломите добиваат лаворови венци.
Лаворовиот венец е чест мотив во архитектурата, во производството на мебел и во дизајнот на облека.
Хлорацизин

Хлорацизин претставува антидепресив и коронарен вазодилататор кој припаѓа на класата фенотијазини. Пронајден е во Русија и претставува првиот руски трицикличен лек со антидепресивно дејство. Истиот бил користен како агенс против ангинал. Утврдено е дека нема антипсихотичко дејство.
1 Наводи
Иван Зајков

Иван Зајков ( — ) — македонски револуционер, член на ВМОРО.
По бесењето на Васил и Антон Терзиски во Коларово, бандите на Тодор Александров го обесиле и Иван Зајков, бидејќи одбил да влезе во нивната организација, сметајќи ги за царски автономисти.
Дивље јагоде (албум)

''Дивље јагоде'' — истоимен деби студиски албум на југословенскиот, односно босанскиот рок-бенд Дивље јагоде кој е објавен e во 1979 година.
1 Список на песни
# Диви јагоди (Сеад Липовача)
# Виновно е морето
# Буби
# Единствена моја
# Сакам да те имам
# Моја Љубов
# Чекам сонцето да зајде
# Водарица (Маријан Кашај)
# Сеќавања (Мустафа Исмаиловски)
2 Изведувачи
* Нихад Јусуфхоџиќ - бас
* Адонис Докузовиќ - тапани
* Сеад Липовача - гитара
* Мустафа Исмаиловски - оргули, пијано, синтисајзер, мелотрон
* Анте Јанковиќ - главен вокал и текст
3 Продукција
* Бранко Подбрежнички - Техничар за звук
* Анто Јанковиќ - Вокал
* Владимир Делач - продуцент
Изоамил алкохол

Изоамил алкохол е безбојна течност со молекулска формула и структирна формула (H<sub>3</sub>C–)<sub>2</sub>CH–CH<sub>2</sub>–CH<sub>2</sub>–OH. Тој е еден од неколкуте изомери на амил алкохол (пентанол). Исто така е познат како изопентил алкохол, изопентанол или (според номенклатура предложена од IUPAC) 3-метилбутан-1-ол. Неговиот застарен назив е изобутил карбинол.
Изоамил алкохол е состојка при производтсвото на масло од банана, естер пронајден во природата, но исто така индустриски се произведува како арома. Изоамил алкохол е компонента која се користи при производство на масло од банана, естер кој го има во природата, но исто така се индустриски се произведува како арома. Тој е чест фусел алкохол (народно - лош алкохол), кој се произведува како спореден производ при етанолна ферментација.
1 Појава
Изоамил алкохол е една од компонентите одговорни за аромата на ''Tuber melanosporum'', црниот тартуф.
Ова соединение е идентивикувано како хемикалија присутна во феромонот кој го лачат стршлените за повикување на другите стшлени за напад.
Изоамил ацетат (кој е естер на изоамил алкохол и оцетна киселина) е компонента која е присутна во природната арома на бананите.
2 Екстракција од фусел масло
Изоамил алкохол може да се издвои од фусел маслото со две методи: мешање со силно солена вода и раздвојување на масниот слој од водениот слој, а вториот начин е со дестилација и собирање на фракцијата која врие помеѓу 125 и 140 °C. Понатамошно пречистување е возможно со следната продецура: мешање на издвоениот производ со врела варова вода, раздвојување на маслениот слој, сушење на производот со калциум хлорид и дестилација, собирање на фракцијата која врие помеѓу 128 и 132 °C.
3 Синтеза
Изоамил алкохол може да биде синтетизиран со кондензација на изобутен и формалдехид каде што се добиваат изопренол, а потоа со негово хидрогенирање се добива изоамил алкохол. Тој е безбојна течност со густина од 0.8247 g/cm<sup>3</sup> (0 °C), температура на вриење од 131.6 °C, малку растворлив во вода и добро растворлив во органски растворувачи. Има карактеристичен силен мирис и остар лут вкус. Со спроведување на неговите пареи низ усвитено-жешка цевка, се распаѓа на ацетилен, етилен, пропилен и други компоненти. Може да се оксидира со хромна киселина до изовалералдехид и формира кристали на адициони соединенија со калциум хлорид и калај(IV) хлорид.
4 Употреба
Покрај употребата во синтеза на маслото од банана, изоамил алкохол исто така е компонента во Kovac реагенсот, кој се користи во индолниот тест за бактериска дијагностика.
Тој исто така се користи и како средство против пенење во хлороформ изоамил алкохол реагенсот.
Изоамил алкохол се користи во фенол-хлороформ екстракција измешан со хлороформот за понатамошна инхибиција на активноста на рибонуклеазните (РНК-азите) и да спречи растворливост на РНК молекулите со долги поли-А опашки.
Лауреат

Лауреат (латински: laureatus, „овенчан со лавор“) — поим што се користи за означување на добитник на престижна јавна награда од областа на науката или уметноста, или победник на исто така на престижен уметнички натпревар. Името доаѓа од лаворовиот венец што победниците на престижните поетски натпревари во Стара Грција го добивале како симболична награда. Обичајот подоцна го презеле Римјаните, така што поимот лауреат како добитник на овие и слични награди се проширил низ Западна Европа во средниот век, а подоцна и низ целиот свет.
1 Поврзано
* Лаворов венец
Гинопедија

Гинопедија (изворно: Gynopedia) ― незаработувачка организација која води вики со отворени ресурси за полова, репродуктивна и женска здравствена заштита низ целиот свет. Мрежната страница била основана од Лани Фрид во 2016 година. Главните теми за кои се збори на страницата се пристап до контрацепција, итна контрацепција, тестирање за полово преносливи болести, лекови, менструални производи, гинеколози, бременост, абортус, советодавни услуги, женски ресурси и ресурси за ЛГБПБ. Од ноември 2017 година, мрежната страница опфаќа скоро 100 градови.
Гинопедија е првенствено мрежно место на англиски јазик, но доброволните преведувачи почнале да преведуваат страници на други јазици, како што е францускиот.
Аполо 8

Аполо 8 (21–27 декември 1968) било првото вселенско летало со екипаж кое ја напуштило нискоземјината орбита и првиот вселенски лет со екипаж кој стигнал до Месечината. Екипажот орбитирал околу Месечината десет пати без да слета на неа, а потоа успешно се вратил назад на Земјата. Тројцата астронаути—Френк Борман, Џејмс Ловел и Вилијам Андерс—биле првите луѓе кои лично ја виделе и ја фотографирале далечната страна од Месечината, како и изгревањето на Земјата.
Аполо 8 бил лансиран на 21 декември 1968, и бил втор лет со екипаж од програмата Аполо, после Аполо7, кој останал само до Земјината орбита.
Приказни од куќичката на дрво

„Приказни од куќичката на дрво“ — збирка раскази за деца на македонскиот писател Киро Донев. Книгата е објавена од издавачката куќа „Македоника литера“ во 2013 година, а посветена е на двете ќерки на авторот, Бети и Зорка „за сите нивни неисполнети желби и соништа“. Корицата на книгата ја обликувала Ленче Тосева, автор на илустрациите е Миле Топуз, а два цртежа во книгата се дело на Стојан Исак Бансколиев и на Стојна Донева. Книгата, со димензии од 21 сантиметар и со обем од 188 страници, е испечатена во печатницата „Графо ден“, а нејзиното издавање било финансиски помогнато од Министерството за култура на Македонија. Таа е каталогизирана во Националната и универзитетска библиотека „Св. Климент охридски“, Скопје и ја носи меѓународната ознака ISBN 978-608-4614-32-6.
1 Содржина
Книгата ги содржи следниве раскази:* Приказни со „зачин“ — на мој начин
:::''Другарување за почитување''* Кај што има сила — правдина нема
* Јазо и светулките
* Кравата Шара
* Што ли бара Буба Мара
* Другарување — за почитување
* Желба
* Децата не знаат да лажат
* Борец со илјада копја
:::''Некој сака, еве вака...''* Баба во градинка
* Некој сака — еве, вака...
* Блаже маже
* Ленка и нејзината сенка
* Ден и ноќ
* Пријателство
* Мачиња — забавачиња
* Прехранбена задача
* Живко и Џивко
* Непослушното ластовиче
:::''И цветот му се радува на светот''* Убавината на планината
* Бреза и даб
* Зошто се скараа дедо Ристо и баба Мара
* Подарок што цвета
* Што ни носи април
* Месец за уживанција
* Што се случува во мај
* Колку штедиш — толку вредиш
* Велигден може да дојде
* Ретка глетка
* Јуни
* Колку бил богат јуни
* Збогувње со летото
:::''И мајките грешат''* Есенска слика
* Летка на прошетка
* Доцна есен
* Верверичката и црвот
* Зимата се ближи
* И мајките грешат
* Декември во гората
* Зимна екохимна
* Неканети гости
* Згода во незгода
* Пречек
* И Дедо Мраз греши
* Новогодишен сон
* Животински бал
* Новата година е за сите
* Разговор за февруари
:::''Имате ли вага за мерење лага?''* Првоаприлски вести
* Нерешено
* Првоаприлски маскенбал
* Среќа во несреќа
* Чудно чудо
* Четириножните другарчиња
* Крава желна за слава
* Малите ловци
* Што сони Тони
* Вљубена „турли-тава“
* Палавото кутре
:::''Приказни со зачин „зготвени“ на мој начин''* Девојката кралска папрат
* Смолар и Крали Марко
* Габро и самовилите
* Дојрана и разбојникот
* Пелистер и Молика
* Еленот и мостот
* Попот, Северецот и Југот...
* Царот и говедарот
* Самовилите и вљубените
* Радин мост
* Мечкин Камен
* Од една тиква — цела Тиквешија
* Гонтова Спила
* Мечкина Дупка
* Ќерката на рибарот и бегот
* Преспана и ловецот
* Мокринските извори
* Моноспитовскиот Ѓол
.amsterdam

.amsterdam ― највисок домен за градот Амстердам. ICANN му дал дозвола на градот Амстердам да управува со доменот на 24 јули 2014 година како дел од својата нова програма gTLD. Јавноста може да регистрира мрежни адреси на .amsterdam од септември 2015 година. Употребата на TLD била многу ограничена и неговото воведување било критикувано поради недостатокот на исплатливост. Во 2019 година, бројот на домени регистрирани според TLD бил намален за 9,1%. Протоколот за пристап до податоци за регистрација бил овозможен за домени на .amsterdam во јули 2019 година.
1 Наводи
2 Поврзано
* .nl
* .frl
* .paris
* .london
Grove.io

Grove.io, првично како Convore, ― семрежен прилог за разговор во живо, создадена од соосновачите Ерик Флоренцано, Лија Калвер и Ерик Мегваер.
''PC World'' рекле: „Работи како агрегат за вести, како и форум за прашања/одговори за своите огромен број теми“; според ''MIT Technology Review'', таа ја имала „исполираноста и повратниот одговор што им недостигаат на повеќето нови (мрежни) места кои се слични“.
Во јануари 2012 година, Convore се свртел кон Grove.io, со фокус на обезбедување услуги за бизниси, и како основна одлика што била заснована на IRC. Претстојното затворање на услугата на Convore било објавено на нивната мрежна страница и на Твитер во февруари истата година.
Во октомври 2016 година, Grove.io објавиле дека се затвора и им препорача на корисниците да користат Slack како замена.
Крајници

Крајници (|tonsilla) — групи на лимфно ткиво кои се наоѓаат под епителот во устата и голтникот. Тие создаваат лимфоцити и се дел од имунолошкиот систем, а нивната улога е да го заштитат горниот дел на дишниот систем од инфекции.
Постојат четири вида крајници:
* непчени крајници (|tonsilla palatina),
* голтничен крајник (|tonsilla pharygea),
* јазичен крајник (|tonsilla lingualis),
* тубен крајник (|tonsilla tubaria).
Сите тие го чинат т.н. Валдееров лимфен прстен (|annulus lymphaticus Waldeyer). Големината на крајниците е најголема во детството, а во периодот на пубертетот почнуваат полека да атрофираат заради намалувањето на бројот на лимфните јазли.
1 Поврзано
* Непчен крајник
* Голтничен крајник
* Јазичен крајник
* Тубен крајник
Curiosity (мрежно место)

Curiosity (се изговара Кјуриосити, во превод: Љубопитност) ― мрежно место за семрежно далечинско образование.
Местото собрало содржина од различни семрежни образовни и наставни ресурси (како што се курсеви, написи и видеа), кои може да се филтрираат по предмети и теми, трошоци за курсеви и други фактори.
1 Историја
Curiosity првично бил основан од Гејб Веховски, шеф на дигитална стратегија и дигитални бизниси во Discovery Communications.
Тој го гледал Curiosity како „вертикално средиштен пазар“ за семрежно учење.
Во ноември 2014 година, Curiosity бил извлечен од Discovery со Веховски како извршен директор; Discovery останува партнер за содржина на услугата.
Во исто време, претпријатието собрало 6 милиони долари во круг на финансирање од Серија А од голем број вложувачи со седиште во Чикаго, вклучително и Pritzker Group Venture Capital, Origin Ventures, Chicago Ventures и Corazon Capital.
2 Прекин
Во 2020 година, мрежното место било прекинато. Тој првично бил вграден со мрежното место Discovery, каде што целиот сообраќај кон Curiosity http ќе биде пренасочен на мрежната страница на Discovery.
Подоцна, во септември 2020 година, било откриено дека пренасочувањето исто така престанало, а врската до мрежната страница на Curiosity повеќе не работи.
3 Поврзано
* Curiosity Stream
Непчен крајник

Непчен крајник (|tonsilla palatina) — парен лимфоидно-епителен орган кој се наоѓа на страничниот ѕид на фарингеалното (голтничкото) стеснување во т.н. крајничка јама. Составен е од голем број лимфни јазолчиња кои се прекриени со епител. Најизразен е во периодот од четвртата до шеснаесеттата година од животот, а после тоа постепено атрофира. Има облик на бадем и многу променливи димензии, бидејќи крајниците често се зголемуваат при воспалителни процеси од различна етиологија.
Надворешната страна на крајниците е покриена со фарингеалниот субмукозен слој и се потпира на страничниот ѕид на орофаринксот, односно на букал-фарингеалниот дел на мускулот на горниот констриктор на голтнкот. Внатрешната страна е свртена кон луменот на фаринксот и може да се види кога устата е широко отворена. Таа е нерамна, т.е. покриена со крајнички јамички.
Артериите на непчените крајници потекнуваат од асцендентните непчени, јазичните, асцендентните фарингеални и мали непчени артерии. Вените се влеваат во фарингеалните вени, птеригоидниот сплет и надворешната непчена вена. Гранките на јазично-фарингеалниот нерв, јазичниот нерв и малите непчлени нерви учествуваат во ревитализацијата на крајниците.
Оперативната постапка со која целосно се отстрануваат непчените крајници се нарекува тонзилектомија, додека нивното делумно отстранување се нарекува тонзилотомија.
1 Поврзано
* Крајници
* Голтничен крајник
* Јазичен крајник
* Тубен крајник
Country Standard Time

''Country Standard Time'' ― мрежно место посветено на кантри-музиката и сродните жанрови, како што се американа, блуграс и рокабили. Обезбедува вести и музички критики кои се однесуваат на жанрот. Тоа било основано во 1993 година од страна на Џефри Б. Ремц како печатено списание, кое било прво објавувано само во Нова Англија, но станало седржавно во 1995 година. Списанието има мрежно место од 1997 година, и ја прекинало својата печатена верзија во јануари 2009 година.
Мрежното место има прикази, вести и ЦД-а, концертни и книжевни прегледи и привлекува околу 50.000 прегледи на страници месечно.
1 Наводи
*
Хлорна киселина

Хлорна киселина, HClO<sub>3</sub> — киселина на хлорот и формален претходник на хлоратните соли. Ова е силна киселина (p''K''<sub>a</sub> ≈ −2,7) и оксиданс.
1 Својства
Оваа киселина е термодинамички нестабилна во однос на диспропорционација.
Хлорната киселина е стабилна во студен воден раствор со концентрација од 30 %. Раствор до 40 % може да се добие со внимателно испарување под намален притисок. Во повисоки концентрации растворот се разложува и оддава различни производи, како на пример:
:8 HClO<sub>3</sub> → 4 HClO<sub>4</sub> + 2 H<sub>2</sub>O + 2 Cl<sub>2</sub> + 3 O<sub>2</sub>:3 HClO<sub>3</sub> → HClO<sub>4</sub> + H<sub>2</sub>O + 2 ClO<sub>2</sub>
2 Опасност
Оваа киселина е моќен оксиданс. Највеќето органски и запаливи материјали ќе дефларираат при допир.
3 Добивање
Киселината се добива со реакција на сулфурна киселина со бариум хлорат, при што нерастворливиот бариум сулфат се отстранува со таложење:
:Ba(ClO<sub>3</sub>)<sub>2</sub> + H<sub>2</sub>SO<sub>4</sub> → 2 HClO<sub>3</sub> + BaSO<sub>4</sub>
Друг начин е згревање на хипохлореста киселина, што дава хлорна киселина и хлороводород:
:3 HClO → HClO<sub>3</sub> + 2 HCl
4 Поврзано
* Хлорат
* Хипохлореста киселина
* Хлореста киселина
* Перхлорна киселина
* Оксидирачка киселина
* Дихлор пентоксид
5 Наводи
**
Голтничен крајник

Голтничен крајник (|tonsilla pharyngea) кој се нарекува и трет крајник, фарингеален крајник или аденоид — лимфоидно-епителен орган кој се наоѓа на горниот ѕид на носниот дел на голтникот. Најголемите димензии ги достигнува околу петтата или шестата година, а потоа постепено се намалува и целосно исчезнува околу 25-тата година. Кога е целосно развиен, има овална форма.
Фарингеалниот крајник е составен од голем број лимфни јазолчиња. Површината му е нерамна бидејќи е испресечена од т.н. крајнички јамички и крипти.
Во случај на патолошки промени, како што е зголемувањето на овој крајник, тој може да предизвика отежнато дишење или да влијае на развојот на носната шуплина, синусите, горната и долната вилица и евентуално градниот кош. Исто така, може да предизвика инфекции што може да се пренесат на дишните органи и средното уво преку Евстахиевата туба.
1 Поврзано
* Крајници
* Непчен крајник
* Јазичен крајник
* Тубен крајник
Јазичен крајник

Јазичен крајник (|tonsilla lingualis) — лимфоидно ткиво сместено во коренот на јазикот. Составен е од кластери на лимфни јазолчиња наречени јазични фоликули, кои се покриени со сквамозен епител. Овој крајник е најизразен веднаш по раѓањето и почнува да атрофира веќе во првите години од животот. Кај возрасните, тој е намален на неколку помали групи на лимфни јазли.
Заедно со непчените, тубниот и голтничниот крајник, тој е дел од т.н. Валдееров лимфен прстен (|annulus lymphaticus Waldeyer).
1 Поврзано
* Крајници
* Тубен крајник
* Непчен крајник
* Голтничен крајник
Тубен крајник

Тубен крајник (|tonsilla tubaria) — парно лимфоидно ткиво сместено на соодветниот страничен ѕид на носниот дел на фаринксот, односно во непосредна близина на фарингеалниот отвор на Евстахиевата слушна туба. Се развива кај малите деца, а потоа постепено се намалува за време на пубертетот и подоцна целосно исчезнува.
Овој крајник учествува во изградбата на т.н. Валдееров лимфен прстен заедно со голтничниот, јазичниот и непчените крајници. Сите тие се составени од лимфни јазолчиња и се меѓусебно поврзани едни со помош на систем на лимфни садови.
1 Поврзано
* Крајници
* Голтничен крајник
* Јазичен крајник
* Непчен крајник
Александар Морфов

Александар Василев Морфов (бугарски: Александър Василев Морфов) — бугарски композитор, поет, публицист и воен офицер. Тој се смета за еден од пионерите на бугарската народна музика и татко на бугарската воено-народна песна. Морфов е автор на Маршот на македонските револуционери, т.н. „Изгреј зора на слободата“ која исто така е првата химна на Народна Република Македонија.
Тој е роден на 13 јануари 1880 година во Стара Загора, Источна Румелија. Александар е брат на бугарската оперска пејачка Христина Морфова. Морфов учествува во создавањето на Сојузот на народните хорови во Бугарија. Автор е на 2 песни за машки хор, околу 10 за мешан хор меѓу кои се познатите „Дамјан танец води“, „Баба Минковица“ и баладата „Сејмени“, околу 30 воени маршови, 4 соло песни и 2 во придружба на пијано.
Морфов средно училиште оди во Католичката гимназија во Одрин каде започнал да учи свирење на флејта. Во 1902 завршува на Военото училиште во Софија Две години потоа се вработува и предава во универзитетот сè до 1922 година. Морфов служи во 1-ви и 25-ти пешадиски полк. Подоцна станува и командир на чета во Школата за резервни офицери и во Военото училиште. Тој исто така командувал и со 7-та пешадиска дружина. Учествува во Балканските војни и во Првата светска војна. Во 1919 година е промовиран во потполковник, а во 1922 година стапува во пензија. Морфов умира на 19 април 1934 година во Софија.
Кирил (бугарски патријарх)

Патријарх Кирил (|Патриарх Кирил, световно име Константин Марков Константинов, |Константин Марков Константинов; 3 јануари 1901 година – 7 март 1971 година) — првиот патријарх на обновената Бугарска патријаршија.
1 Животопис
Роден во Софија, Бугарија во семејство со влашко потекло, тој го зел своето монашко име Кирил во црквата Света Недела на 30 декември 1923 година и станал митрополит пловдивски во 1938 година.
На 10 мај 1953 година Кирил е избран за патријарх на Бугарската православна црква, кој функција ја извршува до својата смрт.
Кирил е погребан во главната црква на Бачковскиот манастир, на 89 километри од Софија.
Историската улога на Кирил во бугарскиот народен отпор кон холокаустот е раскажана во ораториумот „Меланхолична убавина“, компониран од Георги Андреев со либрето на Скот Кернс и Арје Финклештајн, првпат изведен во јуни 2011 година во Вашингтон. Текстот го опишува „Митрополитот Кирил“ во 1943 година, како се соочува со властите кои требало да ги депортираат бугарските Евреи. Кирил прво се обврзува да оди со нив во знак на солидарност, а потоа им кажува на стражарите дека ќе го блокира возот со своето тело. Стражарите одговараат дека штотуку добиле нова наредба да ги ослободат Евреите.
Луна 9

Луна 9 (Луна-9) била вселенска мисија без екипаж, дел од советската програма Луна. На 3 февруари 1966, Луна 9 станало првото вселенско летало кое го преживеало слетувањето на Месечината, а со тоа и прво вселенско летало кое го преживеало слетувањето на друго небесно тело.